Romanz-sanger glo 'n spoedvraat | Maroela Media
'n Sanger van die Afrikaanse groep, Romanz, is Saterdag op pad na 'n vertoning in hegtenis geneem nadat hy glo te vinnig gery het.
"Die sanger was op pad om by 'n troue in Worcester in die Kaap op te tree toe hy afgetrek is," het Busaphi Nxumalu, woordvoerder van die Gauteng verkeerspolisie se hoëspoed-eenheid gesê. "Hy is omstreeks 06:39 op die R21 naby die Olifantsfontein-afrit afgetrek nadat hy 189 km/h met sy Renault Megan gejaag het. "Hy het beweer hy is laat vir 'n vlug vanaf OR Tambo," het sy gesê.
Die musikant is na die polisiestasie in Olifantsfontein geneem waar hy formeel van roekelose en nalatige bestuur aangekla is, berig IOL News. Hy is op R1 000 borgtog vrygelaat en sal vroeg volgende week in die landdroshof in Tembisa verskyn.